Erikso (mitologio)

En la greka mitologio, Erikso (malnovgreke Ἔρυξ, latine Eryx) estas filo de dio Posejdono (aŭ argonaŭto Buto) kaj diino Afrodito.

Erikso estis reĝo en urbo Sikania en okcidenta bordregiono de Sicilio. Kiam forvagis Herkulesa bovino el ŝtelita Geriona bovgrego, kiun Herkuleso venigu laŭ ordono de mikena reĝo Eŭristeo el la fino de la mondo en Mikenon, Erikso provis ŝteli ĝin. Sed tiu ĉi impertinentaĵo fariĝis fatala por li, ĉar Heraklo kaptis lin kaj en lukto sufokmortigis.

Laŭ la reĝo Erikso estis en Sicilio nomita urbo Erikso (nun Erice) kaj proksima monteto.

Laŭ la antikva historiisto Tukidido la urbon Erikson fondis Elimianoj, kiuj post konkero de Trojo fuĝis for de Aĥajoj en Sicilion.

 Fonto 

Kategorio:Herooj de la helena mitologio
Kategorio:Roluloj de la helena mitologio
Kategorio:Idaro de Afrodito